Ou Toksie | Die Joernaal van Kaalvoet
« Die Hartklub
Die volstruis se stert »
November 18, 2009 deur Kaalvoet
Mens moet seker eerlik wees: Die nooit 'n goeie idee om te veel te drink nie. Behalwe nou vir al die obvious redes, soos dat duur is, en ongesond is en al dit, dink ek soms dat mens so half nevermind raak oor presies hoekom jy drink. Dis belangrik om te weet waar Dawid jou wortels gegrawe het.
Daar is nie noodwendig 'n profound rede vir die gewoonte nie. Wyn is soms die olie wat die wiele van 'n gesprek laat lekker draai, of die pik wat die ys laat breek. John, 'n Skotse oom wat ek in my omstrewinge ontmoet het, het my een aand oor 'n whiskey beduie, Kaalvoet, I only drink to steady me nerves. But sometimes, I get so steady, I can't walk. Party mense drink om te vergeet, en ander oor hulle spanning ervaar. Ek het ook gisteraand 'n snaar ontmoet wat beweer hy het homself uit sy heroienverslawing uit gedrink.
Op die plaas waar ek grootgeword het, was die dopstelsel in my laaitiejare nog 'n werklikheid. My pa was al heelwat rustiger as wat my oupagrootjie was. My pa het Vrydagaande 'n skemerkelkie geskink en Saterdae as die karre gewas en die vullis weggery is vir man-man 'n 'n bottel gegee vir die naweek. Tot Abe en Petrus weer ingebreek het en die kan gesteel het, toe stop hy heeltemal met die wyn geery. In my oupa grootjie se tyd, in die vroee 50's, het die manne 'n invaldop, 'n brekvisdop, 'n 11uurdop, 'n middagdop, 'n half5dop en tjailatyd 'n bottel kry. Parstyd is die kan wyn sommer saam wingerd toe.
Ou Toksie was een van die wat ou manne op die plaas. Ek vermoed hy was 'n jongman in my oupagrootjie se tyd, en 'n asem toe my pa begin boer. My pa het vir hom soms 'n skelm dop gegooi as hy mooi vra. Maar een laat Saterdagmiddag, toe ou Toksie kom dop soek vra my pa vir hom: Ou Toksie, nou as ek nou hierdie kan vanaand vol vir jou gee, hoe lank gaan hy hou? Die standaard kan was 'n 80 liter kan. Toksie, en ek onthou dit goed, het die kan eers van ver, en toe van naby betrag, en toe so twee keer om die kan geloop.
Hy het toe sy oe op sulke skrefies getrek en my pa stip in die oe gekyk: Meneer, ek kan nou nie verseker se nie, maar teen Donderdag gaan daar maar fokkieng min oor wees.